**PRAVILNIK o plačilu vadnine in članarine za sezono 2023/24**

1. Letna članarina za vse aktivne člane kluba znaša **45 eur**. Višina članarine je enaka za vse člane odbojkarskega kluba in se plača enkrat letno.
2. Vsi obstoječi člani plačajo članarino ob začetku sezone ob prejemu računa.
3. Vsi na novo vpisani člani, ki se prvič vpišejo v odbojkarski klub so prvi teden dni trenažnega procesa oproščeni plačila vadnine in članarine. Po preteku **7 (sedem)** dnevnega trenažnega procesa, starši ali zakonit zastopnik poravna članarino (nakazilo na trr kluba - namen »plačilo članarine + ime otroka«) in prinese **izpolnjeno vpisnico**. Prav tako se z vpisom v odbojkarski klub prične plačevanje vadnine v skladu s tem Pravilnikom.
4. Igralke plačujejo vadnino glede na skupino kateri pripadajo po določitvi trenerjev (glede na starost in sposobnost igranja).

**Pravilnik, ki velja za vse igralke (mini, mala, st. deklice, kadetinje in mladinke)**

* **Plačevanje po mesecih (10 mesecev)** - mesečno obračunsko obdobje (izdaja položnice v sredini meseca za **tekoči mesec**) september, oktober, november, december, januar, februar, marec, april, maj in junij)

|  |  |
| --- | --- |
| Mini odbojka  | **45,00 eur na mesec** |
| Mala odbojka  | **45,00 eur na mesec** |
| Starejše deklice 1 | **60,00 eur na mesec** |
| Starejše deklice 2 | **55,00 eur na mesec** |
| Kadetinje | **60,00 eur na mesec** |
| Mladinke | **60,00 eur na mesec** |

* **Enkratni znesek** se poravna na začetku sezone (kjer se upošteva popust 50 eur)

|  |  |
| --- | --- |
| Mini odbojka  | **400,00 eur** |
| Mala odbojka  | **400,00 eur** |
| Starejše deklice 1  | **550,00 eur** |
| Starejše deklice 2 | **500,00 eur** |
| Kadetinje | **550,00 eur** |
| Mladinke | **550,00 eur** |

1. Z naslova vadnin se pokrivajo stroški vseh trenerjev, najema dvorane, organiziranega prevoza in uporabo opreme.
2. **Klubsko vadnino v sezoni 2023/2024 plačujejo vsi, ki sodelujejo v procesu vadbe (popusti veljajo za spodaj navedene izjeme ).**
* Osnovna mesečna vadnina se zniža v primeru, ko sta v klubu 2 (dva) ali več otrok iz iste družine:
* za dve članici iz iste družine: 40 % popust za mlajšo igralko.
* za tri članice iz iste družine: 40 % popust za drugo mlajšo igralko, 80 % popust za tretjo mlajšo igralke.
* V primeru, da igralka **zboli ali se poškoduje** in je opravičeno dalj časa (14 dni ali več) izven trenažnega procesa, je igralka **lahko opravičena plačila vadnine**, v kolikor do najkasneje 5. v mesecu klub prejme na sedež ali na uradni elektronski naslov (info@genivolley.eu) **zdravniško opravičilo za odsotnost**, ki je nastala v predhodnem mesecu.
* Igralkam, ki se na treninge vozijo iz kraja, ki je **oddaljen 20 ali več kilometrov** (v eno smer) se vadnina **zniža za 30%.**
* Zaradi **težke finančne situacije** je lahko igralka oproščena plačilu vadnine, vendar o tem odloča izvršna direktorica kluba po lastni presoji in po prejemu prošnje s strani igralke oz. zakonitega zastopnika. Prošnji mora biti priložena fotokopijo dokazila o družinskih prejemkih, skupaj z otroškimi dodatki.
1. **Vadnino morajo plačati vse tiste igralke, ki trenirajo in ne trenirajo oz. so odsotni po lastni krivdi**.
2. V primeru odsotnosti igralke s treningov ali tekem, ne glede na razlog, **brez obveščenosti** trenerja o odsotnosti, se obračuna vadnina v celotnem znesku.
3. V primeru neplačila vadnine oz. računa ob zapadlosti se pošlje **1. opomin z 10 dnevnim rokom plačila**. V primeru neplačila se po 10 (desetih) dneh zamude pošlje **2. opomin z 7 (sedem) dnevnim rokom**, ki je hkrati opomin pred prepovedjo treniranja in tekmovanja. V kolikor obveznost ni poravnana v 7 (sedmih) dneh po prejemu 2. opomina igralka nima več dovoljenja do treningov in tekmovanj. Če starši ali zakoniti zastopniki računov ne poravnajo se 90 dni od prvega zapadlega neplačanega računa vloži izvršba.
4. Položnice za vadnine se bodo pošiljale na navedene e-naslove, ki ste jih vpisali na vpisni list ob vpisu otrok preko e-kluba. V primeru, da računov ne prejemate nas o tem nemudoma obvestite.
5. Morebitne spremembe kontaktnih podatkov, OBVEZNO sporočite na: info@genivolley.eu

EKIPA GEN-I VOLLEY